Լիպարիտ Մանուկյան

Լիպարիտ Խաչատուրի Մանուկյան (1909, Բաքու), հայ խորհրդային անատոմ։ Բժշկական գիտությունների թեկնածու (1953)։

Կենսագրություն 
1935 թվականին ավարտել է Երևանի բժշկական ինստիտուտի բուժական ֆակուլտետը։ 1935 թվականին աշխատել է նույն ինստիտուտի մարդու նորմալ անատոմիայի ամբիոնում (1966-1977 թթ-ին՝ ամբիոնի վարիչ)։ Մասնակցել է Հայրենական մեծ պատերազմին։ 1970-1973 թթ-ին եղել է մանկաբուժական ֆակուլտետի դեկան։ Մանուկյանի գիտական աշխատանքները վերաբերում են ծայրամասային նյարդերի և զարկերակային ու երակային անոթների ուսումնասիրությանը։ Հայտնաբերել է պարանոցային նյարդա-անոթային կապոցի տեղադրության մի քանի տարբերակներ, որոնք մեծ նշանակություն ունեն գործնական վիրաբուժության համար։

1966-1979 թթ-ին եղեյ է ՀԽՍՀ անատոմների, հյուսվածաբանների և սաղմնաբանների ընկերության վարչության նախագահի տեղակալ։ Պարգևատրվել է Հայրենական պատերազմի II աստիճանի և Կարմիր աստղի շքանշաններով։ 

Երկրորդ համաշխարհային պատերազմին մասնակցած հայեր
Հայ բժիշկներ
Երևանի պետական բժշկական համալսարանի շրջանավարտներ
Բժշկական գիտությունների թեկնածուներ
Հայ անատոմներ